Nordeķu—Kalnciema kāpu grēda

Nordeķu—Kalnciema kāpu grēda stiepjas pa Baltijas ledus ezera smilšainā līdzenuma ārējo malu no Spilves pļavām līdz Kalnciemam. Kāpu grēdas garums ir aptuveni 25 km, Rīgas robežās tā stiepjas aptuveni 7 km garumā un tās platums svārstās no 150 līdz 270 metriem.

Nordeķu—Kalnciema kāpu grēda ir izveidojusies uz vienas no pēdējām Baltijas ledus ezera regresijas fāzes krastiem. Kāpa sastāv no divām savstarpēji paralēlām 50 līdz 100 metrus platām vaļņveida kāpu joslām. Kāpu relatīvais augstums ir 6—10 metri, bet absolūtais augstums ir 16—19 metri virs jūras līmeņa. Abas kāpu joslas ir saplūdušas Kleistu un Beberbeķu rajonā. Citur starp tām ir viļņots eols līdzenums ar atsevišķām sīkām kāpām un defilācijas ieplakām.Enciklopēdija "Rīga". — Galvenā enciklopēdiju redakcija, 1988. - 490. lpp.

Gar Nordeķu—Kalnciema kāpu grēdas ārējo malu ir krasta vaļņi, kā arī atsevišķas šauras kāpu virknes, kas pieslēdzas grēdai. Kāpu grēda ir iecienīta atpūtas vieta, jo daļēji tā ir klāta ar mežiem un tās ZA daļa cieši pieguļ Imantas apkaimei.

Nordeķu—Kalnciema kāpu grēdas teritorijā atrodas Lāčupes kapi, kā arī Beberbeķu dabas parks.

 Skatīt arī 
 Rīga
 Imanta
 Kalnciems

 Piezīmes un atsauces 

Kategorija:Rīgas daba
Kategorija:Babītes pagasts
Kategorija:Latvijas kāpu grēdas